แนวทางพัฒนาบุคลากรสนับสนุนด้านวิชาการของคณะนิติศาสตร์ จุฬาลงกรณ์มหาวิทยาลัย ตามแนวคิดเกณฑ์คุณภาพมหาวิทยาลัยระดับนานาชาติ
Authors:   , เก็นตาสา มูนา 
Published: September 2023

การวิจัยครั้งนี้มีวัตถุประสงค์เพื่อศึกษาองค์ประกอบสมรรถนะและวิธีการพัฒนาบุคลากรสนับสนุนด้านวิชาการ ตามแนวคิดเกณฑ์คุณภาพมหาวิทยาลัยระดับนานาชาติ ศึกษาระดับสมรรถนะบุคลากรสนับสนุนด้านวิชาการของคณะนิติศาสตร์ จุฬาลงกรณ์มหาวิทยาลัย ตามแนวคิดเกณฑ์คุณภาพมหาวิทยาลัยระดับนานาชาติ และความต้องการจำเป็นในการพัฒนาบุคลากรสนับสนุนด้านวิชาการของคณะนิติศาสตร์ จุฬาลงกรณ์มหาวิทยาลัย ตามแนวคิดเกณฑ์คุณภาพมหาวิทยาลัยระดับนานาชาติ ตลอดจนนำเสนอแนวทางพัฒนาบุคลากรสนับสนุนด้านวิชาการของคระนิติศาสตร์ โดยการเก็บข้อมูลจากผู้ทรงคุณวุฒิ และบุคลากรสนับสนุนด้านวิชาการของคณะนิติศาสตร์ จุฬาลงกรณ์มหาวิทยาลัย รวมจำนวน 31 คน เครื่องมือที่ใช้ในการวิจัย คือ แบบสัมภาษณ์ แบบสอบถามและแบบประเมินความเหมาะสมและความเป็นไปได้ วิเคราะห์ข้อมูลเชิงคุณภาพด้วยความถี่ ร้อยละ ค่าเฉลี่ย ส่วนเบี่ยงเบนมาตรฐานการจัดลำดับความต้องการจำเป็นโดยใช้ดัชนีความต้องการจำเป็น (PNI[Modified]) และวิเคราะห์ข้อมูลเชิงคุณภาพด้ายการวิเคราะห์เชิงเนื้อหา ผลการวิจัยพบว่า 1. องค์ประกอบสมรรถนะและวิธีการพัฒนาบุคลากรสนับสนุนด้านวิชาการ ตามแนวคิดเกณฑ์คุณภาพมหาวิทยาลัยรับนานาชาติ ดังนี้ 1) องค์ประกอบสมรรถนะ ประกอบด้วย 3 ด้าน ด้านความรู้ ได้แก่ ความรู้เรื่องเกณฑ์คุณภาพมหาวิทยาลัยระดับนานาชาติ ความรู้พื้นฐานเรื่องผลงานทางวิชาการ และความรู้เรื่องกฎ ระเบียบเกี่ยวกับการดำเนินงานด้านวิชาการ ด้านทักษะ ได้แก่ การสื่อสารภาษาอังกฤษ เทคโนโลยีสารสนเทศ เทคโนโลยีการสื่อสาร มนุษยสัมพันธ์ที่ดี และการวิเคราะห์ข้อมูลเกณฑ์คุณภาพมหาวิทยาลัยระดับนานาชาติ และด้านคุณลักษณะส่วนบุคคล ได้แก่ ทัศนคติที่ดีต่อองค์กร ความทุ่งเทในการบริการ การเรียนรู้อยู่ตลอดเวลา และการทำงานในความหลากหลายทางวัฒนธรรม 2) วิธีการพัฒนา ซึ่งแบ่งออกเป็นการพัฒนาระหว่างเวลาการปฏิบัติงาน ได้แก่ การสอนงาน การมอบหมาย การหมุนเวียนงาน การให้คำปรึกษา และการแลกเปลี่ยนเรียนรู้ และการพัฒนานอกเวลาการปฏิบัติงาน ได้แก่ การศึกษาดูงาน การฝึกอบรม การจำลองสถานการณ์ การเรียนรู้ด้วยตนเอง และการพัฒนาผ่านออนไลน์ 2. ระดับสมรรถนะบุคลากรสนับสนุนด้านวิชาการของคณะนิติศาสตร์ จุฬาลงกรณ์มหาวิทยาลัย ตามแนวคิดเกณฑ์คุณภาพมหาวิทยาลัยนานาชาติภาพรวมอยู่ในระดับปานกลาง เมื่อพิจารณาทั้ง 3 องค์ประกอบ พบว่า 1) ด้านความรู้ ระดับสมรรถนะสูงสุด คือ ความรู้เรื่องกฎระเบียบเกี่ยวกับการดำเนินงานด้านวิชาการ และระดับสมรรถนะน้อยสุด คือ ความรู้เรื่องเกณฑ์คุณภาพมหาวิทยาลัยระดับนานาชาติ 2) ด้านทักษะ ที่มีระดับสมรรถนะสูงสุด คือ มนุษยสัมพันธ์ที่ดี และระดับสมรรถนะน้อยสุด การสื่อสารภาษาอังกฤษ และ 3) ด้านคุณลักษณะส่วนบุคคล ระดับสมรรถนะสูงสุด คือ ความทุ่มเทในการบริการ ระดับสมรรถนะน้อยสุด คือ การทำงานในความหลากหลายทางวัฒนธรรม 3. ลำดับความต้องการจำเป็นในการพัฒนาบุคลากรสนับสนุนด้านวิชาการของคณะนิติศาสตร์ จุฬาลงกรณ์มหาวิทยาลัยตามแนวคิดเกณฑ์คุณภาพมหาวิทยาลัยระดับนานาชาติ เมื่อพิจารณาทั้ง 3 องค์ประกอบ พบว่า 1) ด้านความรู้ มีลำดับความต้องการจำเป็นในการพัฒนาสูงสุด คือ ความรู้เรื่องเกณฑ์คุณภาพมหาวิทยาลัยระดับนานาชาติ 2) ด้านทักษะ มีลำดับความต้องการจำเป็นในการพัฒนาสูงสุด คือ การวิเคราะห์ข้อมูลเกณฑ์คุณภาพมหาวิทยาลัยระดับนานาชาติ และ 3) ด้านคุณลักษณะส่วนบุคคล มีลำดับความต้องการจำเป็นในการพัฒนาสูงสุด คือ การทำงานในความหลากหลายทางวัฒนธรรม 4. แนวทางพัฒนาบุคลากรสนับสนุนด้านวิชาการของคณะนิติศาสตร์ จุฬาลงกรณ์มหาวิทยาลัย ตามแนวคิดเกณฑ์คุณภาพมหาวิทยาลัยระดับนานาชาติ จำนวน 3 แนวทาง ได้แก่ 1) ด้านความรู้ คือ ความรู้เรื่องเกณฑ์คุณภาพมหาวิทยาลัยระดับนานาชาติใช้วิธีการฝึกอบรมในการพัฒนา และ 2) ด้านทักษะ คือ การวิเคราะห์ข้อมูลเกณฑ์คุณภาพมหาวิทยาลัยระดับนานาชาติ ใช้วิธีการฝึกอบรมในการพัฒนา และการสื่อสารภาษาอังกฤษ ใช้วิธีการสอนงานในการพัฒนา